CELEX: C2007/129/49
Language: sk
Date: 2007-06-09 00:00:00
Title: Vec F-39/07: Žaloba podaná 23. apríla 2007 – Campos Valls/Rada

9.6.2007   
            
            
               SK
            
            
               Úradný vestník Európskej únie
            
            
               C 129/28
            
         Žaloba podaná 23. apríla 2007 – Campos Valls/Rada
   (Vec F-39/07)
   (2007/C 129/49)
   Jazyk konania: francúzština
   Účastníci konania
   
      Žalobca: Manuel Campos Valls (Brusel, Belgicko) (v zastúpení: S. Orlandi, J.-N. Louis, A. Coolen a E. Marchal, advokáti)
   
      Žalovaná: Rada Európskej únie
   Návrhy žalobcu
   
               —
            
            
               zrušiť rozhodnutie menovacieho orgánu o zamietnutí kandidatúry žalobcu na pracovné miesto riaditeľa Španielskeho oddelenia na GR A, Riaditeľstvo III – Preklad a tvorba dokumentov – Jazykové oddelenie, ako aj zrušiť rozhodnutie o vymenovaní iného uchádzača na toto miesto,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Na podporu svojej žaloby, žalobca uvádza jediný dôvod vyplývajúci z oznámenia o voľnom pracovnom mieste č. 60/06, zo zjavne nesprávneho posúdenia a z porušenia článku 45 služobného poriadku, v tom, že úspešný uchádzač na toto sporné miesto nemal, na rozdiel od žalobcu, technické znalosti v prekladoch, ktoré sa vyžadovali v oznámení. Osobitne v tomto prípade, tvrdenie uvedené Radou, podľa ktorej majú byť tieto znalosti posudzované vo svetle funkcií vykonávaných v riadení zamestnancov, ktoré riaditeľ oddelenia musí vykonávať, porušuje oznámenie o voľnom pracovnom mieste.